
Izvrsna jela i pića. Sve vrsti pečenja na ražnju. POdvorba brza. Cijene 
urnjerene. Nedjeljom i blagdanima prvorazredni jazz. članovima ZRD. 
stoje na raspolaganje prostorije za pohranu štapova. 

Štajer, Graz. Hubertus kabanice duge i kratke nepromočive iz Kamelhar-Lodena iz Imnsbrubka, 

GLASILO ZAGREBAČKOG RIBARSKOG DRUŠTVA 

KOSTA POPOVIĆ OGULIN. 


Ogulin kao središte ribarskog sporta u Jugoslaviji.“) 


Ogulin je gradić u zapadnom kraju Jugoslavije, na željezničkoj 
pruzi Beograd—Zagreb—Sušak. Udaljen je od Zagreba 2 sata, a od Su- 
šaka 5 sata vožnje brzim vozom. 

Ako možemo Jugoslaviju nazvati jednim muzejom prirodnih lje- 
pota, onda je Ogulin sa sportsko-ribarskog gledišta sigurno divan biser 
u tom muzeju. U njegovoj okolini ima nekoliko rijeka i potoka bogatih 
ribom. Na nekih 150 km. ovih voda ima u velikom broju gotovo netak- 
nutih mjesta gdje sportski ribar može da nađe sjajne prilike za uspješan 
ribolov. 

Oko Ogulina živi siromašan, ali pošten, valjan i gostoljubiv narod 


. tako, da je sigurnost turista potpuna i bez suradnje inače susretljivih 


vlasti. U Ogulinu postoji sportsko ribarsko društvo (Društvo ogulinskih 
sportskih ribara), koji je uzelo sebi zadaću da ribe ne samo lovi, nego 
čuva i gaji, a također i da podiže promet stranaca a stranim sportskim 
ribarima daje prilike za ribolov. 

U mjestu su skromni, ali dobri hoteli (Hotel Plitvice, Hotel Fran- 
kopan) u kojima sportski ribari dobiju jevtinu hranu i stan. | 

Sve ove okolnosti primamljuju i strance, jer im pružaju ugodan 
boravak. 

O samim vodama valja reći neke karakteristike: Ogulin leži na jed- 
nom geološki vrlo zanimljivom terenu t. zv. kršu (krasu) u kojem se 
nalazi mnogo špilja. Obilje šuma podržaje bogatstvo vode, a kada snijeg 

*) Donosimo članak zaslužnog tajnika D.O.S.R. g. Koste Popovića pod naslovom : 
»Ogulinsko središte ribarskog sporta u Jugoslaviji.“ 

Članak je informativno propagandne naravi a pisan je po traženju nekih engleskih 
turista i sportskih ribara, koji su se ovoga proljeća zadržavali u Ogulinu na ribarenju. — 


Članak je za jedan ugledni engleski dnevnik preveden na engleski jezik. Uz članak dodao 
je pisac skicu o sklopu ogulinskih voda sa legendom. 

G. Popović je najpripravnije ustupio taj članak za naš »Ribarski vjesnik“, a mi smo 
uvjereni, da će i u stranom svijetu a i kod kuće pobuditi interes sportskih ribara i turista 
za naše vode i ribarenje na njima. N. K. 


if 


kopni ne može sva voda da otiče rijekama, već se gubi u raznim pod- 
zemnim šupljinama i bazenima. Sve ogulinske vode su t. zv. ponornice, 
koje nestaju pod zemlju da se katkada opet pojave na površinu poslije 
podzemnog toka od više kilometara. Ribe također zalaze u podzemne 
tokove odakle opet s vodom izlaze. U podzemnim dijelovima rijeka 
imaju ribe sigurno boravište i za ovdašnju pastrvu tvrde da je sačuvana 
zbog toga u drevnoj posebnoj formi. Kao dokaz da ribe ovdje žive i pod 
zemljom služe one vode, koje za duge suše sasvim presahnu, ali čim za 
vrijeme kiša voda ispod zemlje opet prodre, nađu se u rijeci krupne 
ribe. : 

Na skici su ucrtane sve ogulinske vode. Putevi su namjerno izo- 
stavljeni da bi skica bila preglednija, ali prirodno je da postoje putevi 
koji vode ma sve ucrtane rijeke i potoke i omogućuju pristup autom. 
Tačkama označeni dijelovi rijeka pokazuju približno podzemne iokove 
i vezu među pojedinim vodama. Uz svaku rijeku ili potok u legendi su 
navedene ribe, koje žive u tim vodama pa će lako svaki sportski ribar 
da sebi stvori sliku što može u našim vodama da nađe. 

Neka ovaj prikaz potakne mnoge sportske drugove da posjete naše 
vode, jer mogu očekivati prijateljsku i drugarsku pomoć. 


Skica ogulinskih voda, 

Tumač: Vode broj 1, 114, 12 i 13 ne pripadaju Društvu ogulinskih 


sportskih ribara. Kod svih ostalih voda navedene su vrste riba, koje u 
njima žive, osim onih što za sport nemaju vrijednosti. 


i = Kupa 
2 — Dobra (pastrva, klen) 
3 = Vitunjčica (pastrva) 


IA 


=“ 


A — Velika Dobra (pastrva, mladica-glavatica, lipan, klen, podust, 
mrena) 

5 — Bistrac (pastrva, lipan) 

6 — Mrežnica Ogulinska (pastrva) 

7 = Tounjčica i Rudnica (pastrva, klen, platica, klija, podust) 

8 = Dretulja (pastrva) 

9 = Jasenica (pastrva) 


10 = Mrežnica Primišljanska (pastrva, klen, mrena, štuka i som) 
11 = Slunjčica 
12 = Korana 


13 = Plitvička Jezera. 


Dr. VILIM MRŠIĆ, ZAGREB. 
Riblje bolesti 


Uvod. 

Nauka o ribljim bolestima ili patologija riba je u zadnje vrijeme 
jako napredovala. Uvidjelo se naime, da je racionalno gospodarstveno 
ribogojstvo, i ribnjačarstvo uopće, samo onda moguće, ako poznajemo 
ne samo najbolji postupak rasplođivanja, uzgajanja, hranjenja, otpre- 
manja, nasađivanja i lova riba, nego i različite opasnosti, koje ugroža- 
vaju život i zdravlje naših riba, bilo u formi nepodesnih životnih pri- 
lika, bilo kao parasiti ili pak kao bolesti, čiji je uzrok još nepoznat ili 
sumnjiv. Poznavanje tih štetnih faktora nije dakle od važnosti samo za 
veterinara i tržnog nadzornika nego jednako tako i za ribogojca, ribar- 
skog obrtnika kao i za sportska ribarska društva, koja su zbog racional- 
nog nasađivanja njihovih revira većinom prisiljena, da sama uzgajaju 
mlad plemenitih riba. 

Laik većinom misli, da ribama, naročito u svježoj čistoj vodi ne 
prijeti mnogo opasnost oboljenja, jer i poslovica kaže: »zdrav kao riba 
a vodi«. Ali tome na žalost nije tako, nego je baš protivno istina. 

Voda je za Širenje uzročnika bolesti mnogo podesniji medij, nego 
uzduh, pogotovo pogoduje prelazu parazita od jednog nosioca na dru- 
goga. K tome još pridolazi, da se sastav vode pod bilo kakvim utjeca- 
jima lakše mijenja nego uzduh, što onda može štetno djelovati na vo-, 
dene životinje, naročito ribe, koje su prema takvim promjenama jako 
osjetljive. 

U ribogojilištima pak još i umjetne prilike olakšavaju širenje bo- 
lesti. Ribe se nalaze u ribnjacima u mnogo većem broju nego u prirodi. 
Većinom se drži u pojedinim ribnjacima samo ribe iste vrsti i iste klase 
starosti, dakle po prilici iste veličine. Bolesne ili mrtve ribe ne postanu 
prema tome plijen drugih većih grabežljivih riba. Sve to pogoduje na- 

stajanju i širenju specifičkih zaraza. Također lov, transport, prenaša- 
nje iz jednog ribnjaka u drugi, umjetno hranjenje, zimovanje u malim 
.ribnjacima i sav drugi postupak sa ribama, koji je u pogonu ribogoj- 
stva neophodno potreban, nije bez opasnosti po ribe, pa može tu i tamo 
postati uzrok ozlijedama i oboljenjima. Ribe su dakle već u prirodi 
izvrgnute raznim bolestima, a naročito pak pod umjetnim prilikama, pa 
zato nauka o bolestima riba zauzima prilično veliki opseg. 

. Patologija riba, razlikuje se od patologije čovjeka ili domaćih živo- 
tinja u tome, što nas kod riba ne interesira toliko pojedina bolesna ži- 
votinja i patološka promjena pojedinih organa, nego samo one polesti, 
od kojih oboli veća množina riba, dakle zarazne bolesti, a osim toga 
nas zanimaju vanjski faktori, koji su štetni za život riba u opće. 

Ne isplati se naime, da operiramo ili liječimo pojedinu ribu, pa 
zato bolesti kao što je na primjer karcinom ili sarkom kod riba nisu za 
nas od osobite važnosti. Razumije se, da ima kod riba i takovih bolesti 
i da je njihovo proučavanje interesanino za specijalistu, ali za prakti- 
čara su od važnosli samo one bolesti i oni štetni faktori, koji imaju go- 
spodarsko značenje. 

Zato je kod patologije riba u prvom redu važna dijagnoza, dakle 
raspoznavanje simptoma, a zatim poznavanje sredstava, koja možemo 
upotrebiti proti različitih bolesti. Ova sredstva se odnose većinom više 
na vodu, u kojoj bolesna riba živi i u kojoj se nalaze klice dotične bo- 
lesti, nego na same bolesne ribe. Bolesnoj ribi naime većinom nema 
više spasa. U najviše slučajeva ne možemo ništa drugo učiniti, nego da 
po mogućnosti zapriječimo, da se bolest dalje širi. Radi toga su kod ri- 
bljih bolesti mjere predusretanja (profilaksa) od veće važnosti nego li- 
ječenje (terapija), jer individualno liječenje kod riba u opće ne dolazi 
u obzir. 


Razlika simptoma silom ubijenih i od bolesti 

uginulih riba. 

Ako su u nekoj vodi ribe uginule, onda je prvo pitanje, da li je 
tome kriv kakav vanjski faktor ili bolest; dakle da li su ove ribe, koje 
su bile inače zdrave, silom uništene ili su imale nekakvu bolest od koje 
su s vremenom oslabile i napokon uginule. 

Nije osobito teško da to dvoje razlikujemo. Ako su naime ribe silom 
ubijene, na primjer dinamitom ili kakvim drugim eksplozivnim sred- 
stvom, ili ako su otrovane sa kakovom kiselinom, u kratko kada su 
zdrave ribe uginule radi kakove katastrofe, onda nalazimo u takovoj vodi 
sve mrtvo, mlade i velike ribe svih vrsti, kojih uopće imade u toj vodi; 
zatim ne samo ribe, nego također plankton, rake, vodene kukce, školjke, 
pače i vodene puževe. Osim toga je kod eksplozivnih sredstava ugibanje 
ograničeno na razmjerno malo mjesto. Izvan toga mjesta je sve zdravo. 
Kod otrovanja u tekućim vodama naći ćemo, da niz vodu ugibanje po- 

stepeno prestaje, dok se uz vodu pojačava sve do mjesta, gdje se nalazi 
početak i uzrok otrovanja i da je iznad ioga mjesta opet sve zdravo. 

Ako se pak radi o bolesti, dakle o nekoj epidemiji od koje ribe 
ugibaju, onda uvijek nalazimo samo ribe mrtve. Druge vodene živo- 
tinje su zdrave. Pa i od riba te vode nisu sve vrste bolesne, nego samo 
pojedina vrst ili nekoliko srodnih vrsta, jer su epidemične riblje bo- 
lesti specifične za pojedine vrsti riba. Nikada ne obole u jednoj vodi 
sve vrste riba od iste bolesti, nego samo nekoje srodne vrste: Što više — 
često oboli samo jedna klasa starosti jedne vrsti riba, dakle ili samo 
mlad, ili godišnjaci ili spolno zrele starije ribe. Prema tome već iz toga 
zaključujemo, da imamo posla sa spulemdjom, s a ne sa vanjskom kata- 
strofom. 

Drugačije je naravno u ribogojstvu, gdje se drže u pojedinim rib- 
njacima samo ribe iste vrsti i iste klase starosti; tamo je nešto teže 
odmah razlikovati, da li imamo pred sobom bolest ili katastrofu, ako 
ribe na jedanput u većim količinama uginu. Bolesne ribe doduše veći- 
nom ne uginu tako naglo, sve na jedanput, jednim mahom, kao kod kata- 
strofa, nego više postepeno. Dakle je također i u ribnjacima moguće 
ustanoviti, dali su ribe uginule: od bolesti ili od vanjskih faktora; tim 
više što možemo baš u ribnjacima ribe bolje kontrolirati i promatrati 
nego u slobodnim vodama, gdje primjetimo bolest većinom tek onda, 
kada je već veliki broj riba mrtav. 

Ima doduše i takovih epidemija, koje se dosta podmuklo i neopa- 
ženo razvijaju, a onda jako brzo uništavaju veliku količinu riba, tako 
da dobijemo na prvi pogled utisak katastrofe. Većinom pak bolesna riba 
prije smrti najprije neko vrijeme slabi, jede malo i mršavi, dok napro- 
tiv silom uništena riba izgleda uvijek zdrava i dobro hranjena. 

To bi dakle bile razlike između posljedica katastrofe i bolesti. 


(Nastavit će se.) 


ZDRAVKO TALER, ZAGREB. 


Dva vira — četiri mladice. 


Koncem 1933 god. sam imao priliku da lovim mladice prvi puta u 
rijeci Savi od Podsusjeda uzvodno prema Brežicama. Široka dolina Save 
i ravnica daju ovdje mogućnost moćnoj riječnoj matici da se raširi pa 
zato na tom dijelu rijeke nema mnogo izrazitih virova i drugih pode- 
snih mjesta, gdje bi lov na mladice davao osobite nade u oonjeh: Na 
gorskim rijekama, gdje su virovi izraziti, obale raznolike, a korito Ti- 
Poke često zakrčeno stijenama, lov na mladice je lakši, jer se bez muke 
vidi gdje bi riba mogla da bude na lovu ili u skrovištu. Naprotiv na 
ovom dijelu Save valja loviti više na sreću, treba mnogo bacati i tražiti 

gdje bi mogla mladica da bude. Ipak me slučaj poslužio pa sam ulovio 
jednu, iako manju, mladicu. 

Prigodom lova osobito mi je smetalo što Sava nije bistra i nema 
one ugodne i lijepe boje gorskih voda, kakvu je nekada imala. Sada je 
Sava ljeti i zimi, za suhog kao i za kišnog vremena jednako crna i mutna 
od ugljena i ugljene prašine iz trbovljanskih ugljenika. 

Prirodno je, da su na ovakvoj crnoj Savi oživjele u mom sjećanju 
mnogobrojne uspomene sa raznih rijeka, gdje sam u bistroj, zelenoj 
ili modroj vodi lovio i uživao videći u koritu rijeke svaki kamen, a na 
velikim dubinama ono zagonetno zelenilo iz kojega je katkada znala da 
se pojavi krupna mladica. . 

Od svih rijeka u kojima sam lovio mladice, smatram Drinu najiz- 
dašnijom na krupnim primjercima i vrlo ugodnom i zanimljivom rije- 
kom za sportski ribolov. Mladice ima u Drini u cijelom toku od 550 km, 
ali za sportski lov su najpovoljnija mjesta od sastavaka Tare i Pive 
sve do ispod Višegrada do niže dvaju znamenitih bukova poznatih pod 
imenom >»Slap«. I dalje niz Drinu bilo bi prilike za lov mladica, ali tu 
Drina ulazi u neprohodne klisure sve tamo do pred Bajinu Baštu. Kroz 
ove klisure može se proći na splavima, ali obalom nikako ne. 

Trebalo je desetak godina da upoznam Drinu na njenom gornjem: 
dijelu gdje je barem donekle pristupačna za lov i obale koliko toliko do- 
zvoljavaju prolaz pored vode. Tu na kojih 120 km, izuzevši manje pre- 
kide u klisurama, prošao sam pješice i loveći lijevom i desnom obalom 
Drine. Stotine raznih uspomena u živim slikama ostalo je u sjećanju pa 
i danas su zadržale svu svoju privlačnu snagu. Zbog toga me Drina još 
uvijek neobično silno zanima i privlači pa bih želio još mnogo godina 
obilaziti njenim obalama sve tamo do Save, kako bi je upoznao u cije- 
lom toku i još bolje nego dosada. 

Danas ću od svih hiljada izabranih drinskih virova opisati samo 
dva vira i ono što sam na njima doživio. 

Prvi je znameniti veliki i duboki vir kod Lađareve Stijene, neko- 
liko kilometara uzvodno od željezničke stanice Ustiprače. Drugi je oko 
dva kilometra niz vodu od Lađareve Stijene. 

Početkom novembra 1925 god. došao sam iz Sarajeva na Drinu sa 
jednim ribarskim drugom, koga sam tada krstio imenom Jovo iako se 
zove Rudolf. Ime Jovo ostalo mu je zbog neke smiješne anegdote o jed- 
nom Mađaru koji je držao velike skobalje u Drini za krupne pastrve. 
S nama je bio i Jovin otac, koji je želio da vidi kako se izvlače mladice. 
U ranu zoru smo krenuli pješke iz Ustiprače cestom u pravcu Goražde 
i Foče. Htjeli smo da u svanuće stignemo na mjesta više Lađareve Sti- 
jene, jer je poznato da izjutra zna sreća da iznenadi lovca na mladice. 
Kod vira zvanog Kolovrat spustili smo se strminom sa visoke ceste na 
rijeku, koja ovdje cijelom maticom udara u lijevu obalu i onda se bije- 
sno valja silnom brzinom, talasajući se i pjeneći se po cijelom viru 

uokolo. Pravi Kolovrat, ali po malo i strašan tako da se čovjek odmiče 
od obale pod kojom klokoče silna vodena masa. Drago nam je bilo da 
smo Drinu zatekli bistru kao kristal. Tu smo pripravili prutove i po- 
čeli loviti, ali u deset godina nisam nikada izvukao iz toga vira nijedne 
mladice, a ni drugi ribari, koji bi dolazili sa mnom. Ipak sam svaki puta 
došao na taj vir da ga pogledam, jer mi je imponirao svojom snagom 
strašnog vrtloga. Događalo se da mi je na preljevu ispod toga vira poli- 
jetala pa i uzimala mladica i to uvijek samo s desne obale, ali nikada 
nijedne nisam izvukao. Ima opet virova gdje se gotovo uvijek makar 
pokaže koja mladica. Čudan je život u toj Drini! 


Jovo je zaostao loveći iza mene na preljevu ispod Kolovrala, a ja 
sam se približio viru pod Lađarevom Stijenom. I sura stijena na suprot- 
noj obali i moćna Drina silno impresioniraju pa zbog toga sam svaki 
puta s osobitim osjećajem koračao po tom mjestu. Uz to sam znao i vi- 
djeo da je to dobar vir za mladice pa sam udvostručio pažnju. Lijeva 
obala, pod mojim nogama, položitija je nego desna, na kojoj se ispri- 
ječila stijena poput impozantne i čudne palače. Kao da se kamen nevi- 
đenih dimenzija skotrljao sa obronaka brda Samobora i zakrčio Drinu. 
Ispod stijene je izmjerena dubina od 12 metara. Kolika mladica može 
da se zakloni u tolikoj dubini!? 


Stao sam nasuprot stijene na kamen. Oko njega je voda nanijela 
nešto sitnog pijeska, ali je već metar od obale bila i dubina od metra. 
Imao sam na udici jednu sapaču (Barbus petenyi, potočna mrena), dugu 
kojih 18 cm, ali je ta jadna riba bila već godinu dana u formalinu pa je 
izgubila i prirodne boje. 


Zamahnem prutom i sapača lijepo skupa sa dvije montirane tro- 
kuke poleti prema Lađarevoj Stijeni te padne iznad dubine. Pustio sam 
je da po malo tone, a ja sam trzao od vremena do vremena upravljajući 
kretanjem sapače, koju je vukla i struja i dubina. Izbacio sam kojih 
25 metara svoga čvrstog svilenog konca pa sam ga sada opet namaiao 
na kolo. Žalio sam da na ovako divnom mjestu moram loviti sa tom žalo- 
snom lanjskom sapačom, ali ništa drugo kao usprkos nisam imao. 


Zabacim i po drugi puta do druge obale, ali u iom trenu se pod 
mojim nogama nešto u vodi zakomeša a onda zamuti oblak pijeska. 
Veliki skobalj (podust), sigurno težak preko jednog kilograma sijevne 
i kako je dojurio tako je i udario o pijesak. Otkuda i kada je doletila 
mladica, nisam imao vremena da vidim, samo sam se skamenio od toga 
prizora. Videći ono komešanje i crna leđa mladice pomislio sam u prvi 
čas da je vidra. Nije ni čudo da je imala tamna leđa kada je boravila u 
mračnoj dubini pod Lađarevom Stijenom. U onoj brzini zgrabila je 
jadnog skobalja upravo za glavu, a on se počeo previjati da je sve bli- 
ještilo. Na njegovu pa i moju žalost to mu nije pomoglo. Mladica ga 

više nije ispustila već se okrenula glavom prama dubini i lagano odnijela 
svoj plijen. Kakva leđa, kakva glava, te boje pa dužina! 

5 one strane kamena gromada Lađareve Stijene a s ove strane oka- 
menio se ja. Između nas crno-zelena dubina, a u njoj mladica guta živoga 
skobalja. Takav je život u vodi. 

Prirodno je, da ta mladica, imala je sigurno svojih 15 kg, nije htjela 
poletiti za mojom žalosnom sapačom, dok je bila zabavljena sa svojom 
porcijom najsvježije ribe. Približio se Jovo sa svojim ocem pa sam im 
u kratko opisao što sam vidio, a on je počeo da ustrajno baca svoga kli- 
jena uzduž i poprijeko Drine ne bi li namamio opet tu zvijerku da se 
zaleti iz dubine. Meni je bilo dosta, jer da sam imao sreće pa da je moja 
sapača u taj čas bila ovdje pod mojim nogama na mjesto na drugoj 
strani Drine, vrlo je vjerovatno da bi mladica u brzini zgrabila i nju pa 
se ulovila. Ovako sam doduše vidio lijep prizor, ali nisam ulovio ja, već 
mladica. Bio je to u ranu zoru valjda njen prvi zalogaj. Tako je i pravo 
jer ja sam već popio kavu kod legendarnog Pere u Ustiprači. 

Dok je Jovo neumorno mahao prutom i bacao klijena tražeći mla- 
dicu, ja sam otišao oko 40 m dalje gdje struja izlazi iz dubine vira. To 
je preljev i tu se već nazire iz dubine šljunkovito dno. Ovakva mjesta 
zovu na Drini »žanj«. Na žanju mladica rado, leži na dnu i vreba na 
Plijen. Zato sam opet zavitlao svoju sapaču i bacio je posred Drine. 
Snaga zamaha i olovna glava povukla ju je prema dnu i u istom trenu 


je nešto poteglo sapaču sebi, a ja prut sebi. Osjećam, visi mladica, još: 


ne trza, već je samo žestoko nategla konac tako, da se prut savija pa me 
vuče, a ja se nogama odupro o kamen. Čvrst je pouzdan prut, a čvrste 
i moje šake, čvrsto zateže mladica, samo se ja dosjetih da sam nedavno 
prekinuo nepažnjom konac pa ga sastavio opet zavezavši čvor. To je 
opasno mjesto na koncu između mene i mladice pa ne smijem zato đa 
silom vučem. Tako smo mjerili snage možda pola minute, možda minutu. 
Viknuo sam Jovu pa je dojurio i stao sa prihvatnicom čekajući da mi 
pomogne izvaditi mladicu. 

Svaki ribar znade, da je u takvom slučaju još daleko do mladice, 
Zato sam i ja bio oprezan, a Jovin otac se popeo iza mojih leđa na jednu 
stijenu, natakao naočale pa počeo da gleda. Imao je i šta da vidi. Mla- 
dica je, još uvijek u dubini i ne pokazujući se, počela da šeta, a napeti 
konac da siječe vodu. Sve četvero, ona u vodi, a nas troje na obali mi- 
slili smo isto, a to je da se ovo čudo uspješno svrši. Samo što bi njen 
uspjeh bio moj neuspjeh. Pod vodom je počela oštra borba. Osjećao 
sam kako bijesno lamata glavom, izvijajući se cijelim jakim tijelom. 
Takva riba, još u jakoj Drini, ima lijepu snagu. Prvi povoljan znak za 
mene bio je kada se približila površini pa napokon počela da juri povr- 
šinom vukući što dalje od obale. Jovo me prepao, vičući da je opazio 
udice i da je mladica zakvačena samo malo sa strane. To je značilo da će 
se brzo otkinuti i uteći, ako mi ne posluži sreća. ' 

Borba je trajala, kako je ustanovio Jovin otac, ravno pola sata. 
Neobičan slučaj, ali i sretan slučaj, jer sam se dobro čuvao da mladica 
vučem silom. Umarao sam je lagano, puštajući da ode dalje kada bi na- 
pela svu silu i umjeće u plivanju, a privlačeći je opet oprezno namata- 
njem konca na kolo. Parirao sam svaki njen pokret, jer sam sada i sam 
vidio da se drži na udici samo sa malo kože u desnom uglu svojih zuba- 
tih ralja. 

U uzbudljivoj borbi doveo sam je već par puta do obale, ali svaki 
puta kad bi Jovo pružio ruku sa oštrom kukom prihvatnicom, ona bi ga 
opazila i silom se otela opet dalje. U jednom sretnom trenu ipak ju je 
Jovo dokučio ali je istodobno otskočila udica iz usta mladice, koža se 
otrgnula iako je bila već kod nogu Jovinih. Otac Jovin kaže da sam u 
iom trenutku skočio kao ris i zajedno sa Jovom zgrabio mladicu da joj 
spriječimo da se otme. Nije mogla uteći, jer ju je Jovo dobro prihvatio 
čeličnom kukom pa smo je brzo uznijeli uz strmu obalu. Uspješno zavr- 
šena borba nas je razveselila tako, da smo sva trojica bučno pretresali 
pojedinosti ovog slučaja, dok je mladica, već mrtva, ležala na kamenju 
ispruživši se u impozantnoj dužini od 108 cm. Bila je teška 11.2 kg, a 
prva koju sam ja ulovio kod Lađareve Stijene. Na iom istom mjestu 
ulovio je i Jovo i mnogi drugi ribari krupne primjerke, što nije ni čudo, 
jer tu ima mladica prostran i dubok vir, dobro zaklonište u dubini pod 
stijenom, a bogato lovište u širokom i dugom viru. Glavno je međutim, 
da je to lovište za mladice vrlo podesno, jer mogu plijen uspješno da 
natjeruju prema obalama po preljevu i da ga lakše love nego među 
stijenama u vrtlogu Kolovrala. 


(Nastavit će se.) 





Razne ribarske vijesti. 


NASAD GLAVATICA-MLADICA (Salmo hucho) Glavatica*) ta 
odlična vrst salmonida spušta se zimi Savom do Zagreba a ide još i dalje 
nizvodno. U to doba kad prestane svaki lov na našim pastrvskim vodama 
pruža se sportskim ribarima na Savi prilika za osobiti užitak ako dobiju 
tu rijetku trofeju. Što je jelen za lovca, to je glavatica za ribića. 


Na žalost glavatice biva sve manje u našim vodama pa je potrebno 
da ju se uščuva barem u dosadašnjoj množini a dobro bi bilo da se na- 
stoji i uvećati njezino brojno stanje. To se, osim čuvanja za vrijeme 


*) Salmo hucho, njem. Der Huchen, riba iz porodice Salmonida, poznata je u nekim 
krajevima pod imenom glavatice, a u drugim pod imenom mladice. 1 druga riba iste poro- 
dice, Trutta genivittata poznata je pod imenom glavatice. Mi, za sada, u našem listu upo- 
trebljavamo u glavnom dvostruki naziv glavatica-mladica, ukoliko pojedini pisci ne uzimaju 
samo naziv mladica. U tom slučaju ne može biti zamjenjivanja obje vrste. U jednom od 
idućih brojeva još ćem? o toj temi pisati opširnije sa željom, da čitaoci upoznaju glavne 
razlike između tih dvaju vrsta. (Primj. ur.) 

mriještenja i u prvim godinama života, može postići samo intenzivnim 
nasadom naših voda mladim glavaticama. 

Po primjeru slovenskih ribarskih društava počelo je i Z. R. D. na 
predlog potpisanog već prije dvije godine sa nasađivanjem mladih gla- 
vatica u naše vode, za sada još u vrlo čednim granicama. 

Dobivanje ikre i uzgoj mladih glavatica nije tako lako kao kod 
pastrva, jer se odrasle mrijesne glavatice ne mogu uzgajati u ribnja- 
cima kao pastrve. Stoga ih možemo izmrijestiti samo u divljem stanju 
i to tako da ih lovimo kad dolaze da se mrijeste, te da ih na licu mjesta. 
izmrijestimo i ikru oplodimo. Ulovljene i izmriještene rasplodnjake pu- 
šta se odmah natrag u vodu, a ikra se smjesti u ležnice u mrijestilištu i 
tu dalje uzgaja do mladih glavatica. 

Lovljenjem i mriještenjem glavatica bave se u našoj državi ribar- 
ska društva u Celju i Mariboru. Ova društva organiziraju lov svake go- 
dine kad glavatica dolazi da se mrijesti, što biva koncem marta, i ako 
im uspije, dobiju do 100.000 ikre a eventualno i više. Ta društva, a oso- 
bito ribarsko društvo u Celju kad namiri vlastitu potrebu snabdijeva i 
ostala naša društva ikrom što više izvažaju je i u inostranstvo. 

I Z. R. D. nabavlja iz Celja već treću godinu ikru glavatice i smje- 
šta ju u ležnice na Kraljičinom Zdencu. Izvaljene mlade glavatice ne 
nasađujemo odmah u tekuće vode, već ih držimo u ribnjaku i odgojimo 
do godišnjaka, a tek tada ih, kao odrasle i sposobne da se održe, puštamo 
u naše rijeke. 

Uzgoj mladih glavatica također je dosta težak jer se i u ribnjaku 
može da uzgoji do godišnjaka tek 20% od oplođene ikre. 

Naše je društvo nabavilo g. 1932 samo 1000 kom. jajašca i od toga 
. je odgojeno do godišnjaka samo 70 komada. Te su nasadene u rijeku 
Dobru kod Trošmarije, gdje su se održale i dobro napreduju. 

Slijedeće godine 1955 nabavljeno je 2000 jajašca od kojih je uzgo- 
jeno jedva 115 kom. godišnjaka. Od tih je 65 kom. nasadeno u rijeku 
Rudnicu. Taj je nasad u toliko zanimiv što u toj vodi u opće nema gla- 
vatica, a voda je po svome karakteru podesna za glavaticu, koja ima 
tamo obilje hrane. Ovaj bi pokus trebalo, u većem broju, ponoviti kroz 
više godina. 

Ove je godine opet nabavljeno samo 1000 kom ikre, jer je ribnjak 
u kojem se uzgajaju godišnjaci premalen da bi se u njemu moglo uzgo- 
jiti više godišnjaka. Kad naše društvo dobije svoje veliko ribogojilište,. 
na čemu novi odbor radi, moći će uzgajati mnogo više mladih glavatica 
i njima uspješno nasađivati sve naše vode, koje su za to podesne. 

Plančić. 


OVOGODIŠNJI UZGOJ I NASAD PASTRVICA Z. R. D. U drušive- 


nom mrijestilištu Z. R. Društva na Kraljičinom Zdencu odgojeno je ove 

godine oko 60.000 kom. pastrvica, koje potječu od vlastitih rasplodnjaka. 
Te su pastrvice nasađene ovoga proljeća u društvene potoke i to: u Bre- 
ganu 20.000 kom. u Kupčinu 20.000 kom. u Lipovačku Gradnu 10.000 kom. 
i u potoke na sjevernoj strani Zagrebačke Gore 10.000 komada. 

Osim ovih pastrvica vlastitog uzgoja nabavilo je Z. R. D. još i 100.000: 
kom. ikre potočne pastrve iz dvorskog ribogojilišta u Šavniku ispod Dur- 
mitora. Ikra je stigla u aprilu ove godine i smještena u ležnice mrijesti- 
lišta na Kralj. Zdencu, kad su naše pastrvice već bile sposobne za pu- 
štanje u potoke. 

Od nabavljene ikre razvilo se jedva 60.000 kom. pastrvica, jer je 
mnogo jajašca uginulo za vrijeme razvoja, a nešto i po putu, koji je 
trajao skoro tri dana. Od tih pastrvica nasađeno je 25.000 u ogulinske 
vode i to: 10.000 u Bistrac, 10.000 u Mrežnicu i 5.000 u Malu Dobru. Pre-“ 
ostale pastrvice nasađene su dijelom u društvene vode oko Zagreba, a 
nešto je ustupljeno nekim članovima i ribarskim društvima u Loboru, 
Brežicama, Zagrebu itd. : 

Ikra od kalifornijske pastrve (Regenbogenforelle) nije ove godine 
nabavljena, a niti je provađan nasad društvenih voda tom vrsti pastrva. 

U društvenom ribogojilištu na Kralj. Zdencu goji se nekoliko ko- 
mada amerikanske (kalifornijske) pastrve, ulovljenih u potoku Me- 
dvešćaku. Ove pastrve potječu od nasada prije dvadesetak godina kad 
je vlasnik ribogojilišta g. Kulmer uzgajao tu vrstu, a puštao ju je i u 
potok Medvešćak, gdje se sve do sada održala. Taj potok utječe u grad- 
ski kanal, kroz koji ne mogu ove pastrve da otiđu u veću vodu. 

Od tih rasplodnjaka izmriješteno je ove godine koncem marta oko: 
500 kom. jajašca, a izvalilo se oko 350 pastrvica, koje su smještene u 
jedan mali ribnjak da odrastu do godišnjaka. Pastrvice se hrane samo 
prirodnom hranom koju nađu u vodi pa će društvo za par godina imati 
dovoljno rasplodnjaka i od te vrsti pastrva. Plančić 


DOZVOLA IZVOZA SLATKOVODNIH RAKOVA. Kraljevska ban- 


ska uprava Savske banovine u Zagrebu, Poljoprivredno odjeljenje Br. 


41.176 III — 6954 (11.562) 1—1. Dozvola izvoza slatkovodnih rakova. 
Svim Sreskim načelstvima i svim Gradskim načelstvima. U svrhu una- 
pređenja gojidbe kao i prometa sa slatkovodnim racima (Astacus lepto- 
dactylus et fluviatilis), Kr. banska uprava Savske banovine propisuje 
slijedeće: ' 

1. Dozvoljava se sa područja Savske banovine za vrijeme otvorenog 
lova t. j. od 1 lipnja do 30 rujna izvoz slatkovodnih rakova, kojima je 
duljina od oka do kraja repa najmanje 9 cm. 

2. Zabranjuje se: 

a) promet sa onakovim racima na području Savske banovine, kojima. 


je duljina od oka do kraja repa manja od 9em; 


b) svaki lov i promet u opće na području Savske banovine za vri- 
jeme lovostaje t. j. od 1 listopada pa do 531 svibnja. 

Prekršitelje ove naredbe naslov će najstrože kazniti u smislu $ 65 i 
66 Zakona o ribarstvu u slatkim vodama, a osim toga će rake ulovljene 
ispod propisane mjere, zaplijeniti i u najbližu prikladnu javnu vodu 
ispustiti. . i 
Ovom naredbom stavlja se van snage naredba ove Kr. banske uprave 
od 18 septembra 1950 broj 69.554-IH i od 19 maja 1935 broj 37.326-II u 
onom dijelu, koji govori o zabrani izvoza slatkovodnih raka. 

Zagreb, 14 juna 1934. Načelnik Poljoprivrednog odjeljenja Ing Zori- 
čić, v. r. 





Društvene vijesti Z. R. D. 
NOVI ZAKUP RIBOLOVA NA SAVI. Zagrebačko ribarsko društvo 


zakupilo je pravo ribolova vlastelinstva Želin-Čiče na području porezne 
općine Mičevac. Taj zakup zaprema dio Save i rukave:Petruševac, Gnoj- 
nica, Šiberje, Prekop, Velika Kosa, Donji Prud, Jarek oko Donjeg Pruda, 
Srednjak i Šibje. Zakup teče od 1 jula o. g. pa članovi društva mogu već 
ići na ribolov na tim lijepim vodama. Čuvar je nadlovopazitelj Mirko 
Majurec. 
Izvadak iz zapisnika sjednica upravnog odbora Z. R. D. održanih za 
vrijeme od 26 aprila do 7 juna 1954 g. 

Sjednicaod26aprila 1954. Tajnik I. izvješćuje o tekućim po- 
slovima od kojih su najvažniji ovi: 

Da je stiglo 100.000 kom. ikre potočne pastrve nabavljene od dvor- 
skog ribogojilišta u Šavniku ispod Durmitora i da su smještene u ležnice 
mrijestilišta na Kraljičinom Zdencu. 


Da je nabavljeno 400 kg živih patuljastih somića za hranu pastr= 


vama na Kraljičinom Zdencu i da su smješteni u jedan ribnjak tako da 
će biti hrane pastrvama za cijelu godinu. 

Da su odaslane molbe Kr. banskoj upravi u Zagrebu za žandarmerij- 
sku asistenciju da se pohvataju krivolovci na Savi, a Sisačkoj lučkoj ka- 
petaniji da obavi registraciju čamaca na Savi kod Zagreba. 

Raspravljano je pitanje članskog doprinosa za ogulinsku zajednicu 
i zaključeno da svaki član, koji hoće da lovi u vodama ogulinske za- 
jednice ima uplatiti članski doprinos za ovu godinu u iznosu od Din 100. 

Dadalje je zaključeno da svi članovi društva mogu loviti na Mrež- 
nici kod Zvečaja bez ikakve naplate jer to nije pastrvska voda. 

Primljeni su novi članovi: Augustinović Vilko, Bajaj Hinko, Glo- 
belnik Franjo, Hrastinski Josip, Kruljac Dragutin, Medvešćek Dragutin, 
Miškulin Ivan, Suran Ivan, Špoljarić Josip i Tonković Rudolf. 

Sjednica od 5 maja 1954. Raspravljano je pitanje upisnine 
za nove članove i zaključeno da svaki novi član ima da uplati: 20 Din za 
upisninu, 10 Din za iskaznicu, 55 Din za drž. ribolovnicu i 115 Din za 
redovitu članarinu, ukupno 200 Din. : 

Nadalje je raspravljano pitanje članarine dosadašnjih izvanrednih 
članova, koji su plaćali 140 Din godišnje pa je zaključeno da, pošto su 
prihvatom novih pravila svi izvanredni članovi postali redoviti, to pla- 
ćaju i članarinu redovitih članova u iznosu od 170 Din, jer samo glavna 
skupština može da mijenja članarinu. ' 

Budući da društvo nije dobilo još prošle godine odobrenu pomoć od 
30.000 Din od Ministarstva poljoprivrede, to je zaključeno da se ponovno 
zatraži pomoć. 

Tajnik II. g. Sunko referira o prijavama protiv nekojih članova, 
koji su lovili na pastrvskim vodama bez propisane dnevne karte. Odbor 


. zaključuje da se kazni svakog člana, koji u roku od 5 dana ne podigne 


naknadno lovnu kartu kod blagajnika i to da plati: za prvi put dvo- 
struku, a za drugi put trostruku taksu. 

Tajnik I. g. Plančić izvješćuje da je polovio preostale jednogodišnje 
glavatice na Kralj. Zdencu, koje su gg. Filko i Juričko od savskog od- 
bora nasadili u Savu kod Zagreba. 

Primljeni su novi članovi: Bilić Josip, Harnik Oto, Lončar Vjeko- 
slav, Mihalek Josip, ePtrušić Bogumin i Zadravec Josip. 

Sjednica od 17 maja 1954. Odbornik g. Švehler izvješćuje 
da je kao tržni nadzornik zaplijenio 300 kom. rakova, koji su prodavavi 
u Zagrebu za vrijeme lovostaje pa ih, odobrenjem tržnog nadzorništva 1 
Zagrebu, stavlja društvu na raspolaganje za nasad društvenih voda. 
Odbor prima to sa zahvalom g. Švehleru i zaključuje da se raci nasade 
u potok Gabrnicu kod Brežica. 

Raspravljano je pitanje zakupa ribolova vlastelinstva Rakitje i za- 
ključeno da se ponudi za taj zakup 500 Din godišnje. 

Pretresen je i u načelu prihvaćen nacrt naputka za čuvare ribolova, 
kojeg je izradio posebni odbor. 

Primljeni su novi članovi: Arnholz Stjepan, Čolić Rudolf, Koički 
Branko, Majerić Josip, Mališ Dragutin, Michel Rikard, Petrović Slavko, 
Šarić Josip, Tomeš Adolf, Zlata ud. Uhrli i Vodanović Milan. 

Sjednica od 24 maja 1954. Tajnik izvješćuje da je na poziv 
našega društva veslačkim klubovima u Zagrebu za saziv ankete, koja bi 
uredila pitanje veslanja po Savi, stigao odgovor od Hrv. veslačkog kluba 
i veslač. kluba Gusar, koji su se izjavili sporazumnima da se to pitanje 
riješi. Veslački klub Uskok još se nije odazvao našem pozivu, pa je za- 
ključeno da ga se ponovno pozove neka se izjavi da se uzmogne što prije 
sazvati ta anketa. : 

Na ponudu ribnjačarstva Jastrebarsko, kojom nudi mlade šarančiće 
po 5 Din kg odbor je zaključio da se nabavi 200 kg šarančića i nasadi 
u savske rukave kod Zagreba. 

Primljeni su novi članovi: Koprivić Ivan, Mirt Ivan, Novak Ivan i 
Plećuh Gustav. : 

Sjednica od 1 juna 1954. Raspravljano je pitanje zakupa 
ribolova na Savi kod Mićevca, Jakuševca i Ježdovca, koji će doskora doći 
na dražbu pa je zaključeno da se u koliko bude moguće, nastoji uzaku- 
piti sve te vode, a proučavanje toga pitanja prepušta se savskom odboru. 

Sa g. Gregorićem, zakupnikom prava ribolova na Savi od vlasnika 
g. Pogorelca, produžen je i na ovu godinu sporazumom po kojem naši 
članovi smiju loviti u vodama njegovog zakupa. 

Na predlog predsjednika, g. dr. Dande zaključeno je da se uputi 
molba Ministarstvu saobraćaja za povlašćenu vožnju na drž. željezni- 
cama članovima našega društva, kao što ju uživaju planinarska društva. 

Nadalje je zaključeno: da se 25.000 kom pastrvica iz mrijestilišta na 
Kralj. Zdencu nasadi u ogulinske vode. ' 

Da se umoli vlasnika prevoza na Savi kod Trnja da izda našim 
čuvarima ribolova paušalne godišnje karte da se mogu služiti prevozom. 

Da svaki član društva, a ne samo čuvari, ima pravo na uhvatninu 
kad prijavi krivolovca nakon što je ovaj pravomoćno osuđen. 

Primljeni su novi članovi: Bahmec Rudolf i Ivanković Josip. 

Sjednica od 7 juna 1954. Tajnik I. izvješćuje da su odaslane 
molbe Ministarstvu saobraćaja za povlašćenu vožnju i za dozvolu izda- 
vanja društvenih markica u korist izgradnje novog mrijestilišta. Nakon 
toga je zaključeno: 

Da se pristupi dražbi ribolova na teritoriju općine Mićevac i ponudi 
1200 din. godišnje zakupnine uz obavezu da će se loviti samo na sportski 
način to jest udicom i da će se nasađivati vode plemenitom ribom. 

Da se na potoku Kupčini postavi za čuvara ribolova Bartaković Stje- 
pan, budući je dosadanji čuvar Balaban napustio službu, jer je nastupio 
vojnu dužnost. 

Da se umoli vlasnika prevoza u Goljaku da dade našim članovima 
popust na prevoznoj cijeni. 

Da se predradnje za priređenje društvene zabave na Savi povjeri 
gg. Zoriću kao domaćinu, Filku kao lovniku za Savu i Sunku kao vođi 
ribolova. 

Blagajnik II. g. Grivičić izvješćuje o stanju blagajne sa danom 
2 juna 1954. Prema tome izvještaju bila je toga dana gotovina društva: 
U gotovom Din 12.052.90; u štedionici Din 34.472.9l — ukupno 46.505.81 

Predvideni izdaci do konca godine iznose Din 31.662.50 prema tome 
osiaje koncem godine predvidljivo gotovine 14.745.351 Din osim fonda 
za mrijestilište, koji je uložen u Gradsku štedionicu u iznosu od 
Din 12.994.41. ' 

Pomoć, koju je društvo dobivalo kroz dvije godine po 25.000 dinara 
godišnje od Ministarstva poljoprivrede i kojim su se pokrivali svi veći 
izdaci društva zadnjih godina, ove godine nije društvo dobilo, pa se 
stoga i glavnica društvene blagajne smanjila. 

Franjo, Sojen Dragutin i Mrkoci Franjo. 





Primljeni su novi članovi: Dragija Dragutin, Jagrić Stjepan, Jelinek 
Tajnik I. 

ISPRAVAK! U broju 5 i 4 našeg lista na str. 6 ispušteno je sluča- 
jem da u odbor za nabavu zemljišta za mrijestilište ulazi i g. Sunko. 
Molimo, da se ovaj ispravak uvaži. 

POZIV NA UPLATU ČLANARINE. Za ribolovnu godinu 1934/55 
koja je počela 1 maja o. g., uplaćuje se članarina kao i dosada kod bla- 
gajnika g. Rudolfa Vidovića, Ilica 57. Upravni odbor pozivlje sve čla- 
nove, koji dosada nisu uplatili članarinu, da to što prije učine u inte- 
resu društvenom # svom vlastitom. 

PRIKUPLJANJE NOVIH ČLANOVA I PROPAGANDA ZA RIBAR- 
SKI SPORT. Na sjednici upravnog odbora od 21 juna zaključeno je, da 
se povede akcija za prikupljanje novih članova. Na taj način se uporedo 
može vršiti i propaganda za ribarski sport, jer je širenje i jačanje sporta 
jedna od glavnih zadaća društva. Po novim pravilima su svi članovi izje- 
dnačeni u pravima i dužnostima pa se valja nadati, da će i to pomoći 
uvećanju broja članova a na taj način i učvršćivanju sportske svijesti 
kod onih ribara, koji dosada nisu bili začlanjeni. Prema zaključku 
upravnog odbora pozivlju se svi članovi da među svojim prijateljima i 
znancima šire poznavanje ribarskog sporta, upoznavanje plemenitih dru- 
štvenih ciljeva i da na taj način nastoje.privući u društvo nove članove. 
Pristupnice se mogu dobiti kod blagajnika g. Vidovića, Ilica 57. Upisnina, 
članarina, ribolovnica i sve pristojbe za nove članove iznose Din 200.—. 

BROŠURA >RIBA KAO ČOVJEČIJA HRANA«. Upravni odbor Z. R. 
D. je primio vrlo povoljnu ponudu, da preuzme u raspačavanje izvjestan 
broj brošura »Riba kao čovječija hrana« (napisao dr. Slavko Mužinić, 
referent za ribarstvo u Ministarstvu poljoprivrede). U brošuri je na vrlo 
razumljiv način prikazana korist, koju postiže ljudski organizam, ako 
se ribom što više hrani. Cijena brošuri je 2 dinara, a prema dogovoru 
sa Privredno-prosvjetnom bibliotekom koja je brošuru izdala, ide polo- 
vina prodajne cijene u korist Zagrebačkog ribarskog društva za »Ribar- 
ski vjesnik«. Zbog toga se pozivlju svi članovi da ovu brošuru nabave, 
jer će time dobiti jeftinu i zanimljivu brošuru, a ujedno pomoći i 2. R. D. 
kojemu su novčana sredstva sada vrlo potrebna za ostvarenje svih novih 
i starih zadaća, o kojima je bilo govora u uvodnom članku u broju 5 i 4 
našega časopisa. Važno je, da će Z. R. D. za ostvarenje svih novih i sta- 
rih zadaća, o kojima je bilo govora u uvodnom članku u broju 3 i 4 
našega časopisa od svake prodane brošure dobiti 1 dinar, a pošto se bro- 
šura može raspačati u većem broju, jer je namijenjena svim krugovima 
građanstva i seljaštva, zavisi samo od volje članova, da li će iskoristiti 
ovu priliku i pribaviti društvu lijep prihod, koji može doseći i veću sumu. 
Brošure se mogu dobiti u trgovini g. Rudolfa Vidovića, Ilica 57 ili kod 
urednika našega časopisa g. Zdravka Talera, Erdedijeva ul. 1/I. 

DNEVNE KARTE ZA PASTRVSKE VODE. Kako je poznato svaki 
član, koji ide u ribolov na koju društvenu pastrvsku vodu mora da uzme 
dnevnu kariu za taj dan. Ta se dnevna karta dobiva kod blagajnika dru- 
štva g. Vidovića, Ilica 57. 

Često se dešava da pojedini članovi love na pastrvskim vodama bez: 
dnevne karte pa je time društvo oštećeno. Da se tome predu- 
sretne izdani su čuvarima na pastrvskim vodama blokovi da mogu i oni 
izdavati dnevne karte svakomu članu, kojega zateku da lovi bez dnevne 
karte, ali će ta karta stajati 4 Din. Od toga dobiva čuvar kao nagradu 
Din 2.—. 

Upozoravaju se gg. članovi da su čuvari dobili izrađen naputak za 
vršenje svoje službe na vodi i strogi nalog da svakoga legitimiraju na 
vodi. Mole se gg. članovi da se tome ne protive, jer je to dužnost svakog 
ispravnog čuvara, a to zahtijeva i interes društva. Ako će koji član dru- 
štva napadati čuvara kad ovaj vrši pristojno svoju dužnost bit će disci- 
plinski kažnjen. 


DRUŠTVENE MARKICE U KORIST IZGRADNJE MRIJESTILIŠTA. 


Upravni odbor Z. R. D. zatražio je dozvolu od Ministarstva saobraćaja 
da smije staviti u promet markice, koje će se prodavati po 1 Din, a sav 
utržak namijenjen je izgradnji novog društvenog mrijestilišta. Mini- 
starstvo je već odobrilo tu molbu društva pa će se markice, koje su već 
izrađene staviti u promet. Dužnost je cjelokupnog članstva da tu akciju 
društva što izdašnije potpomogne. Markice se dobiju kod blagajnika g. 
Vidovića, Ilica 57. 





Književni pregled. 

ZANIMLJIVE NOVOSTI U RIBARSKOJ šTAMPI. Savez ribarskih 
društava za Dravsku banovinu počeo je izdavati »Ribiško-lovski vest- 
nik«, vrlo lijepo opremljen i sa biranim sadržajem. Gosp. Petar Nešić, 
direktor gimnazije u Pirotu, izdao je »Uputstva za ribolov udicama i 
mrežama, hvatanje rakova i podizanje ribnjaka.« Gosp. Dragutin Lin- 
bard, privatni činovnik u Savskom Marofu izdao je »Ribić, priručnik za 
udičarski šport u našim vodama«. Gosp. Ljubomir Stefanović, trgovac 
u Tuzli, izdao je veliki ilustrovani katalog ribolovnog pribora, a firma 
»Priroda i spori« u Beogradu također je izdala veliki katalog sa pred- 
govorom i uputom za pecanje. 

Za naše prilike je ovo neobično velika aktivnost na polju ribarskog 
sporta pa ćemo o svim ovim izdanjima još opširnije pisati. To nam nije 
moguće u ovom broju zbog obilja drugog materijala. 











Glavni i odgovorni urednik: Zdravko Taler, Zagreb, Erdedijeva ul. 1. — Izdavač i vlasnik: Zagrebačko ribarsko društvo: 
(Zast. pretsjednik Dr. Edo Danda, Zagreb, Vrhovčeva 18), — Tisak Zaklade tiskare »Narodnih Novina«, Zagreb. — Za tiskaru 
odgovara Vladimir Kirin, Zagreb, Deželićeva ul. 2. 

SVE ZA RIBOLOV I LOV! Pozar! 
JEEP OO (JEO PISAT A ELGSLO TJ Ti 


OGROMAN IZBOR! 
ISKLJUČIVO PRVORAZREDNA ROBA! 


Pozor! 


Sve moguće potrebštine za ribolov i lov 
o i čio id od ot 


dobijete kod stare i renomirane tvrike 
ohm oo = ooo nona mi Jr aji 


S. Kočonda, Zagreb, 


Ilica 40 Telef. Inferurban 20-51 Ilica 40 


Preuziman stručan popravak rola, ribol. pru- 
== visi kb SEamnar as vjeri. 


tova, prevezivanje itd. uz povoljne cijene! 
oem eo A amore noone pe e EESv 


Sadržaj broja 5 i 6 

Kosta Popović: Ogulin kao središte ribarskog sporta u Jugo- 
slaviji. 

Dr Vilim Mršić: Riblje bolesti. 

Zdravko Taler: Dva vira — četiri mladice. 

Razne ribarske vijesti. 

Društvene vijesti Z. R. D. 

Književni pregled. 

ZAGREB 


GJORGIIČEVA 23 - TELEFON 70-73 


OBAVLJA SVE BRAVARSKE 
RADNJE STRUČNO 1 SOLIDNO 
ČLANOVIMA RIBARSKOG 
DRUŠTVA, UZ POVOLJNE 
PLATEŽNE UVJETE, 
ZNATAN POPUST 







VELIKI IZBOR RIBARSKIH 
POTREBŠTINA 


KOD PRODAVAONE: 


SJEDINJENE TVORNICE KONOPLJE 1 
UŽARSKE ROBE D. D. 1 TRGOVINA 
RIBOLOVNIH PREDMETA 


IVAN WERGLES 


ZAGREB 
BAKAČEVA ULICA BROJ 6 














TRGOVINA PAPIRA 


A. BRUSINA nasli. 
V. i M. STEINER 


ODIO 
KNJIŽARA I TRGOVINA 


UČILA M. PRESTINI 


ZAGREB ILICA 17 


| TELEFON BROJ 30-71 
: o 






















66 ĐACI, ŠPORTSKA 1 
SOKOLSKA DRU- 
ŠTVA UŽIVAJU 
3 


POSEBAN POPUST 


ann o 
Proizvod svih vrsti 
sportskih cipela za 


Za nepromočivost istih jamčimo 


GRABUŠIĆ I KOLAR, ZAGREB 
: VLAŠKA UL. BR. 35 - TEL. NUZ. BR. 53-33 | 


Rudolf Vidović - Vorberger 


puškar, trgovina oružja i dvokolica 
ILICA 57 ZAGREB TEL. 2064 








Preporuča svoje veliko 
skladište biranog udi- 
čarskog pribora engle- 
skog, francuskog kao i 
njemačkog porijekla. — 
Nadalje: obranbeno 
oružje i bicikle -a svim 
potrebitim priborom. 















AMUR-VOŠTILO] 


bijelo, žuto i tamno žuto za parkete, po- 
kućtvo, linoleum i kamen daje istima naj- 
ljepši trajni sjaj bez ikoje poteškoće. 


AMUR-CREMA 


u svim bojama, za sve vrsti obuće isto ne 
odpušta boju, ne propušta mokrinu čini 
kožu mekanom i trajnom. Za osvjedočenje 
uzorak badava. 










Proizvod najboljeg sjajnog 
AMUR-VOŠTILA I LAŠTILA 


J. Urli, Zagreb, 


Medulićeva 16 - Telefon 32-05 








Glavni i odgovorni urednik: Zdravko Taler, Zagreb, Erdedijeva ul. br. 1 — Izdavač i vlasnik: 
Zagrebačko ribarsko društvo (Zast. pretsjednik Dr. Edo Dando, Zagreb, Vrhovčeva 18) — Tisak Za- 
klade tiskare Narodnih Novina u Zagrebu — Za tiskaru odgovara Vladimir Kirin, Deželićeva ul. 2 


